text: [{"text_idx": "#000000", "text": "\u12a0\u121b\u122d\u129b\u1275\u130d\u122d\u129bEnglish"}, {"text_idx": "#000003", "text": "Odeeffannoowwan sobaa moosaajiiwwan ergaa saffisaa daddabarsan irratti qoodaman irraa of yaa eegnu!"}, {"text_idx": "#000004", "text": "Yeroo gara yerootti gosti fi lakkoofsi moosaajiiwwan ergaawwan dhuunfaa bifa saffisaa ta\u2019een waliif qooduuf gargaaran dabalaa jira."}, {"text_idx": "#000005", "text": "Itoophiyaa keessattis moosaajiiwwan ergaa dhuunfaa waliif qooduuf gargaaran (private messaging apps) akka Telegram, Signal, Whatsapp fi kunneen biroo bal\u2019inaan faayidaarra oolu."}, {"text_idx": "#000006", "text": "Moosaajiiwwan kunneen tekinoloojii odeeffannoon waliif qoodnu akka hin butamne taasisu (encryption) qabaachuun isaanii cimina isaanii isa ijoodha."}, {"text_idx": "#000007", "text": "Moosaajiiwwan kun icciitii dhuunfaa fayyadamtootaa gama eeguutin gumaachi isaanii olaanaa ta\u2019ullee yaaddoo facaatii odeeffannoo sobaafi dogongoraa akkasumas haasaa jibbiinsaa olaanaa uumanii jiru."}, {"text_idx": "#000008", "text": "Keessattuu tarkaanfii miidiyaaleen hawaasaa akka Feesbuukii, Yuutuubii fi Tiwiitaraa haasaawwan jibbiinsaafi odeeffannoo dogongoraa irratti fudhachaa jiran ka\u2019umsa godhachuun namootnifi gareeleen odeeffannoo sobaa tamsaasan moosaajiiwwan kunneen baay\u2019inaan fayyadamaa jiraachuu ogeeyyiin himu."}, {"text_idx": "#000009", "text": "Biyya keenya keessattis keessattuu moosaajiin Telegiraamni odeeffannoowwan miidiyaalee hawaasaa biroo irratti qooduun hin danda\u2019amne qooduuf faayidaarra yeroo oolu baay\u2019inaan mul\u2019ata."}, {"text_idx": "#000011", "text": "Namootni odeeffannoo kunneen qoodan hordoftootni isaanii Feesbuukiifi Tiwiitara irra jiran gara chaanalii Telegiraamaa isaanii seenuun qabiyyeewwan kunneen akka ilaalan affeeru."}, {"text_idx": "#000012", "text": "Haa ta\u2019u malee qabiyyeewwan bifa kanaan chaanaliiwwan Telegiraamaa irratti qoodaman tokko tokko miira namootaa kan jeeqanfi rakkoo xin-sammuuf saaxiluu kan danda\u2019anidha."}, {"text_idx": "#000013", "text": "Dabalataan chaanaliiwwan Telegiraamaa maqaa fi suuraa dhaabbilee beekamoo fayyadamuun banaman fi gochaalee goyyomsuu raawwatanis baay\u2019inaan mul\u2019atu."}, {"text_idx": "#000014", "text": "Gama biraatiin tarkaanfiin Telegram odeffannoowwan sobaa, haasaa jibbiinsaa fi gochaalee burjaajii chaanaliiwwan irratti qoodaman to\u2019achuutiin hojjechaa jiru laafaa ta\u2019uunsaa rakkinicha daran hammeessee jira."}, {"text_idx": "#000015", "text": "Kanaafis odeeffannoowwan sobaa, haasaa jibbiinsaa akkasumas gochaalee burjaajii gama gareewwan fi chaanaliiwwan Telegiraamin qoodamaniif akka hin saaxilamneef of eeggannoo gochuun barbaachisaadha."}, {"text_idx": "#000016", "text": "Maloota of eeggannoo itti taasifnu keessaa tokko immoo chaanaliiwwan Telegiraamaa sirrii ta\u2019an qofa hordofuudha."}, {"text_idx": "#000017", "text": "Kana malees qabiyyeewwan Telegiraamaa odeeffannoo sobaafi haasaa jibbiinsaa ofkeessaa qaban \u2018report\u2019 gochuun gahee keenya yaa bahannu."}, {"text_idx": "#000018", "text": "Barreeffama, suuraa yookiin viidiyoo chaanalii Telegiraamaa keessatti qoodame \u2018report\u2019 gochuuf jalqaba barreeffama, suuraa ykn viidiyoo \u2018report\u2019 gochuu barbaadnu cuqaasnee sekondii muraasaaf yaa turru."}, {"text_idx": "#000019", "text": "Itti aansunis \u2018report\u2019 kan jedhu yaa cuqaasnu."}, {"text_idx": "#000020", "text": "Chaanalii yookiin garee Telegiraamaa \u2018report\u2019 gochuuf immoo garee yookiin chaanalicha yaa bannu."}, {"text_idx": "#000021", "text": "Itti aansuun suuraa pirofaayilii chaanalichaa yaa cuqaasnu."}, {"text_idx": "#000022", "text": "Itti aansuunis mallattoo tuqaalee sadi iddoo \u2018more\u2019 jedhu jiru yaa cuqaasnu."}, {"text_idx": "#000024", "text": "\u12c8\u1245\u1273\u12ca \u1218\u1228\u1303\u12ce\u127d\u1295 \u1240\u1325\u1273 \u1260\u12a2\u121c\u120d\u12ce \u1208\u121b\u130d\u1298\u1275 \u12ed\u1218\u12dd\u1308\u1261"}, {"text_idx": "#000025", "text": "\u12eb\u1240\u1228\u1261\u1275\u1295 \u12e8\u130d\u120d \u1218\u1228\u1303 \u1260\u130d\u120b\u12ca \u1218\u1218\u122a\u12eb\u127d\u1295 \u1218\u1220\u1228\u1275 \u12a5\u1295\u1320\u1265\u1243\u1208\u1295::"}, {"text_idx": "#000026", "text": "Ispeen keessatti suuraawwan daa\u2019imman qullaa hubannoo namtolchee (AI) fayyadamuun hojjetaman rifaatuu uuman\nOdeeffannoon sobaa fi dogongoraa guddina sirna dimokiraasii Gaanaaf yaaddoo uumera jedhame\nSuuraan hiriira magaalaa Ambootti taasifame agarsiisa jechuun qoodamaa jiru dogongora\nDandeettii itti fayyadama miidiyaa fi gahee tamsa\u2019ina odeeffannoo sobaa ittisuu keessatti qabu"}, {"text_idx": "#000030", "text": "Dandeettii itti fayyadama miidiyaa fi gahee tamsa\u2019ina odeeffannoo sobaa ittisuu keessatti qabu"}, {"text_idx": "#000031", "text": "\u1260\u121b\u1285\u1260\u122b\u12ca \u12a0\u12cd\u1273\u1228 \u1218\u1228\u1266\u127b\u127d\u1295 \u12ed\u12a8\u1270\u1209\u1295"}]